OpenLLM-France/wikimedia huggingface dataset:
# Kodagina Gowramma

Mrs. B. T. Gopal Krishna (Madikeri, Raj Britànic, 1912 – Coorg, Raj Britànic, 1939), més coneguda com a Kodagina Gowramma, fou una escriptora índia, feminista i col·laboradora del Moviment per la Llibertat de l'Índia.

## Biografia

Gowramma nasqué el 1912 a Madikeri i es va casar amb B. T. Gopal Krishna a Coorg, una província del Raj Britànic. Va estudiar en un convent i després d'acabar els estudis començà a interessar-se per la literatura. Convidà a sa casa a Mohandas Gandhi i donà la seua fortuna a la Fundació Welfare. A més a més de dedicar-se a escriure, lluità pels drets de les dones.
Va morir quan només tenia 27 anys, el 13 d'abril del 1939, ofegada en una piscina.

## Obres

Gowramma va escriure en kanarés amb el pseudònim Kodagina Gowramma.(1) Les seues històries, com ara Aparaadhi Yaaru (Qui és el criminal?), Vaaniya Samasye, Aahuthi i Manuvina Raani, tingueren gran repercussió al seu país amb el pas del temps. El conte Manuvina Raani li donà molta fama. Les col·leccions de relats Kambani (Llàgrimes) i Chiguru (Tret) foren publicades pòstumes.(3)

## Llegat

Dècades després, la seua obra inspirà l'escriptora índia Triveni. Un volum amb relats de Gowramma es publicà amb el títol Mareyalagada Kathegalu, amb un prefaci escrit per Vaidehi.(4)

## Referències

* ↑ Vēṇugōpāla Soraba, Je Hēmalata. Women writers in South Indian languages. B.R. Pub. Corp., 1 setembre del 1995, p. 9.
* ↑ «The roots of Kannada in Kodagu». Deccan Herald. deccanherald.com, 2014. [Consulta: 2015].
* ↑ Kushalappa, Mookonda. Long ago in Coorg, 2014, p. 354.
* ↑ Kamath, Dr. S. U. Karnataka State gazetteer, Kodagu District. Bangalore: Director of Print, Stationery and Publications at the Government Press, 1993, p. 660.
# Litoria nigrofrenata

Litoria nigrofrenata és una espècie de granota que viu a Austràlia, Papua Nova Guinea i, possiblement també, a Indonèsia.
Està amenaçada d'extinció per la pèrdua del seu hàbitat natural.

## Referències

* Hero, J.-M., Retallick, R., Richards, S. & Parker, F. 2004. Litoria nigrofrenata. Llista Vermella d'Espècies Amenaçades de la UICN 2006. Consulta: 29 d'abril del 2008.
# Morell capblanc

El morell capblanc (Bucephala albeola) és una espècie d'ocell de la família dels anàtids (Anatidae) que cria en llacs, estanys i rius des del centre d'Alaska, sud del Canadà i zones limítrofes dels Estats Units. A l'hivern migra cap al sud i al llarg de les costes, ocupant les costes atlàntica i pacífica d'Amèrica del Nord i terra endins pel sud dels Estats Units i Mèxic.
# Bay Head

Bay Head és una població dels Estats Units a l'estat de Nova Jersey. Segons el cens del 2007 tenia 1.265 habitants.

## Demografia

Segons el cens del 2000, Bay Head tenia 1.238 habitants, 584 habitatges, i 349 famílies. La densitat de població era de 810,2 habitants/km².
Dels 584 habitatges en un 16,6% hi vivien nens de menys de 18 anys, en un 51,5% hi vivien parelles casades, en un 5,8% dones solteres, i en un 40,1% no eren unitats familiars. En el 35,4% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,73.
Per edats la població es repartia de la següent manera: un 15,4% tenia menys de 18 anys, un 4% entre 18 i 24, un 21,7% entre 25 i 44, un 33,7% de 45 a 60 i un 25,2% 65 anys o més.
L'edat mediana era de 52 anys. Per cada 100 dones de 18 o més anys hi havia 88,3 homes.
La renda mediana per habitatge era de 77.790 $ i la renda mediana per família de 93.055 $. Els homes tenien una renda mediana de 64.063 $ mentre que les dones 38.672 $. La renda per capita de la població era de 49.639 $. Aproximadament el 0,3% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay Head». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Bay Head». American Fact Finder. Oficina del Cens dels Estats Units, 12-01-2010.
# Reducció de la dimensionalitat no lineal

La reducció de la dimensionalitat no lineal (amb acrònim anglès NLDR), també coneguda com a aprenentatge de múltiples, es refereix a diverses tècniques relacionades que tenen com a objectiu projectar dades d'alta dimensió en varietats latents de vdimensions inferiors, amb l'objectiu de visualitzar les dades a l'espai de dimensions baixes o aprendre el mapeig (ja sigui des de l'espai d'alta dimensió fins a la incrustació de dimensions baixes o viceversa). Les tècniques descrites a continuació es poden entendre com a generalitzacions dels mètodes de descomposició lineal utilitzats per a la reducció de la dimensionalitat, com ara la descomposició de valors singulars i l'anàlisi de components principals.

## Aplicacions de NLDR

Considereu un conjunt de dades representat com una matriu (o una taula de base de dades), de manera que cada fila representi un conjunt d'atributs (o característiques o dimensions) que descriuen una instància concreta d'alguna cosa. Si el nombre d'atributs és gran, l'espai de files possibles úniques és exponencialment gran. Per tant, com més gran sigui la dimensionalitat, més difícil serà la mostra de l'espai. Això provoca molts problemes. Els algorismes que operen amb dades d'alta dimensió tendeixen a tenir una complexitat temporal molt elevada. Molts algorismes d'aprenentatge automàtic, per exemple, lluiten amb dades d'alta dimensió. Reduir les dades en menys dimensions sovint fa que els algorismes d'anàlisi siguin més eficients i pot ajudar els algorismes d'aprenentatge automàtic a fer prediccions més precises.
Els humans sovint tenen dificultats per comprendre les dades en grans dimensions. Per tant, reduir les dades a un nombre reduït de dimensions és útil per a la visualització.

## Referències

* ↑ Lawrence, Neil D Journal of Machine Learning Research, 13, May, 2012, pàg. 1609–1638. arXiv: 1010.4830. Bibcode: 2010arXiv1010.4830L.
* ↑ Lee, John A. Nonlinear Dimensionality Reduction (en anglès). Springer, 2007. ISBN 978-0-387-39350-6.
* ↑ Haller, George; Ponsioen, Sten «Nonlinear normal modes and spectral submanifolds: Existence, uniqueness and use in model reduction». Nonlinear Dynamics, 86, 3, 2016, pàg. 1493–1534. arXiv: 1602.00560. DOI: 10.1007/s11071-016-2974-z.
* ↑ (2011) "Temporal Nonlinear Dimensionality Reduction" a Proceedings of the International Joint Conference on Neural Networks IJCNN'11. : 1959–1966
# Jaume Busquets i Arnau

Jaume Busquets i Arnau (Sant Martí de Llémena, Gironès, 18 de desembre de 1981) és un polític català, alcalde de Sant Martí de Llémena del 2004 al 2019 i president del Consell Comarcal del Gironès des del 2011.
És tècnic agrònom de formació. La seva implicació en el món de la política municipal es va iniciar l'any 2003 com a número tres de la candidatura de CiU a l'ajuntament de St. Martí de Llémena. L'any següent va accedir a l'alcaldia després que s'aprovés una moció de censura contra l'aleshores alcalde, i amb 22 anys va passar a ser l'alcalde més jove de tot Catalunya. L'any 2007 va entrar al Consell Comarcal del Gironès com a conseller comarcal, i el 2011 en va assumir la presidència.
Ha estat president comarcal de CDC del Gironès i també del Partit Demòcrata fins al 2018.

## Referències

* 1 2 3 Artigas, Lurdes «Jaume Busquets (CiU) no repetirà a Sant Martí de Llémena». El Punt Avui, 16-07-2019 [Consulta: 29 març 2020].
* ↑ «Jaume Busquets, president del Consell comarcal del Gironès». Diari de Girona, 13-02-2012 [Consulta: 29 març 2020]. Arxivat 2012-02-15 a Wayback Machine. «Còpia arxivada». Arxivat de l'original el 2012-02-15. [Consulta: 7 agost 2021].
# Kodachadri

Kodachadri és una muntanya de Karnataka, districte de Mysore d'una altura de 1.367 metres, coberta de gran vegetació; al cim hi ha un pas estret amb precipici per als dos costats; al peu del costat oest hi ha la jungla de Kanara. A la muntanya hi havia el temple de Huli Deva o Déu Tigre amb 32 braços.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://www.landscape-wizards.com/wiz/trekking-kodachadri-in-winter Arxivat 2010-01-10 a Wayback Machine.
* http://www.sathvikmail.blogspot.com
* http://manjunathkp.googlepages.com/kodachadri Arxivat 2009-06-16 a Wayback Machine.
* http://www.ias.ac.in/currsci/jun10/articles13.htm
* http://balajin.net/blog/archives/2007/11/11/south_canara_trip.html
# Club Atlético Central Norte

* Per a altres significats, vegeu «Club Atlético Central Norte (Tucumán)».
El Club Atlético Central Norte és un club de futbol a la ciutat de Salta, a la província de Salta.(Argentina).

## Història

El club va ser fundat el 9 de març de 1921. Adoptà el nom de la línia fèrria que travessava la província de Salta. Ha estat diversos cops campió del Campionat de Salta i ha participat en el Campionat Nacional argentí els anys 1974, 1976, 1977, 1980, 1982, 1984 i 1985.

## Estadi

El primer terreny del club se situà a l'encreuament dels carrers Rivadavia, Leguizamón, 25 de mayo i avinguda Sarmiento. Més tard passà als carrers Sarmiento i O'Higgins. El 2 d'agost de 1955 el governador de la província, Ricardo Joaquín Durand, atorgà al club uns terrenys coneguts com a Legado Güemes, on construí l'actual estadi, inaugurat el mateix any. Està situat a l'avinguda Entre Ríos 1495.

## Palmarès

* Campionat de Salta de futbol (36):
** 1921, 1924, 1926, 1927, 1938, 1940, 1944, 1946, 1949, 1954, 1955, 1956, 1961, 1962, 1963, 1965, 1966, 1968, 1969, 1971, 1973, 1976, 1979, 1981, 1982, 1983, 1985, 1986, 1992, 1993, 1996, 1997, 2000, 2001, 2002, 2003
* Torneig Argentino B (2):
** 2005-06, 2009-10

## Enllaços externs

* Pàgina Dale Cuervo. Arxivat 2010-03-21 a Wayback Machine.
* Pàgina La Voz del Cuervo.
* Pàgina Central Norte de Salta. Arxivat 2010-11-03 a Wayback Machine.
# Molí d'en Joia

El Molí d'en Joia és una obra de Riells i Viabrea (Selva) protegida com a Bé Cultural d'Interès Local.

## Descripció

Edificació en pedra de planta rectangular amb orientació diagonal i tres cossos annexionats, el més petit a la banda esquerra fet de maó, i els altres dos a la dreta. Tot i que es coneix com a molí, també tindria la funció de masia, tal com és comú a la zona. Dataria del segle xvii, però sembla més antic. L'accés a l'edifici es realitza a partir d'un talús que condueix a una porta definida per grans dovelles de pedra i rematada per un arc rebaixat. La coberta és a un aiguavés.

## Referències

* ↑ «Molí d'en Joia». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 agost 2021].
# Bay Point

Bay Point és una concentració de població designada pel cens dels Estats Units a l'estat de Califòrnia. Segons el cens del 2000 tenia 21.534 habitants.

## Demografia

Segons el cens del 2000, Bay Point tenia 21.534 habitants, 6.525 habitatges, i 4.919 famílies. La densitat de població era de 895 habitants per km².
Dels 6.525 habitatges en un 45,7% hi vivien nens de menys de 18 anys, en un 50,2% hi vivien parelles casades, en un 17,9% dones solteres, i en un 24,6% no eren unitats familiars. En el 18,1% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,27 i el nombre mitjà de persones que vivien en cada família era de 3,7.
Per edats la població es repartia de la següent manera: un 33,2% tenia menys de 18 anys, un 10,5% entre 18 i 24, un 33% entre 25 i 44, un 17,2% de 45 a 60 i un 6,1% 65 anys o més.
L'edat mediana era de 29 anys. Per cada 100 dones de 18 o més anys hi havia 97,6 homes.
La renda mediana per habitatge era de 44.951 $ i la renda mediana per família de 47.844 $. Els homes tenien una renda mediana de 39.112 $ mentre que les dones 30.617 $. La renda per capita de la població era de 16.743 $. Entorn del 14,9% de les famílies i el 17,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Bay Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Reducció de soroll

La reducció del soroll en senyals audiovisuals o de comunicacions consisteix bàsicament a atenuar el màxim possible parts del senyal no desitjades. Aquest fet pot succeir per tot senyal dins de l'espectre radioelèctric (senyals de ràdio, acústics, ultraviolades, etc.). Cal dir que parlem de "reducció" o "atenuació" de soroll d'un senyal, ja que eliminar-lo és impossible, doncs sempre romandrà una part no desitjada.
No és una tècnica única, hi han diferents maneres de reduir el soroll, sempre depenent del cas en què ens trobem. L'estudi de la reducció del soroll en senyals audiovisuals o de comunicacions és bastant actual, i està encara estudiant-se.

## Vegeu també

* Teoria de detecció de senyals
* Filtre lineal
* Filtre adaptat
* Vúmetre

## Referències

* ↑ Chen, Yangkang; Fomel, Sergey «Random noise attenuation using local signal-and-noise orthogonalization». Geophysics, 80, 6, 01-11-2015, pàg. WD1-WD9. DOI: 10.1190/GEO2014-0227.1.
* ↑ Xue, Zhiguang; Chen, Yangkang; Fomel, Sergey; Sun, Junzhe «Seismic imaging of incomplete data and simultaneous-source data using least-squares reverse time migration with shaping regularization». Geophysics, 81, 1, 2016, pàg. S11-S20. DOI: 10.1190/geo2014-0524.1.
* ↑ Chen, Yangkang; Yuan, Jiang; Zu, Shaohuan; Qu, Shan; Gan, Shuwei «Seismic imaging of simultaneous-source data using constrained least-squares reverse time migration». Journal of Applied Geophysics, 114, 2015, pàg. 32–35. DOI: 10.1016/j.jappgeo.2015.01.004.

## Vegeu també

* Distribució normal
* Soroll
* Filtre digital
* Relació senyal-soroll
# Kia Korea Open 2014

El Torneig de Seül 2014, oficialment conegut com a Kia Korea Open 2014, és un esdeveniment de tennis femení sobre pista dura que pertany als International Tournaments de la WTA. L'11a edició del torneig es va celebrar entre el 15 i el 21 de setembre de 2014 al Seoul Olympic Park Stadium de Seül, Corea del Sud.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | A. Radwańska | 6 | 6 | |
| | C. Scheepers | 0 | 0 | | 1 | A. Radwańska | 7 | 2 | 2 |
| WC | N-l. Han | 5 | 1 | | 5 | V. Lepchenko | 6$^4$ | 6 | 6 |
| 5 | V. Lepchenko | 7 | 6 | | | | | | | 5 | V. Lepchenko | 3 | 6 | 7 |
| 4 | M. Rybáriková | 6 | 6 | | | | | | | | C. McHale | 6 | 1 | 6⁵ |
| | Y. Wickmayer | 2 | 2 | | 4 | M. Rybáriková | 2 | 0 | r | | | | | |
| | C. McHale | 6 | 4 | 6 | | C. McHale | 6 | 2 | | | | | | |
| | M. Barthel | 1 | 6 | 3 | | | | | | | | | | | 5 | V. Lepchenko | 3 | 7 | 2 |
| 6 | K. Kanepi | 3 | 6 | 6 | | | | | | | | | | | 2 | K. Plíšková | 6 | 6⁵ | 6 |
| | K. Plíšková | 6 | 3 | 2 | 6 | K. Kanepi | 7 | 2 | 3 | | | | | |
| WC | M. Kirilenko | 6$^4$ | 6 | 6 | WC | M. Kirilenko | 6$^3$ | 6 | 6 | | | | | |
| 3 | K. Koukalová | 7 | 4 | 0 | | | | | | WC | M. Kirilenko | 6 | 6⁵ | 3 |
| Q | N. Gibbs | 1 | 6 | 7 | | | | | | 2 | K. Plíšková | 4 | 7 | 6 |
| Q | D. Kovinić | 6 | 4 | 6⁵ | Q | N. Gibbs | 3 | 4 | | | | | | |
| | A-L. Friedsam | 4 | 7 | 2 | 2 | K. Plíšková | 6 | 6 | |
| 2 | K. Plíšková | 6 | 6⁵ | 6 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final |
| | Mona Barthel Mandy Minella | 6 | 6 |
| | Elena Bogdan Hiroko Kuwata | 0 | 2 | Mona Barthel Mandy Minella | 4 | 6 | [10] |
| 4 | Oksana Kalàixnikova Renata Voráčová | 3 | 2 | Chan Chin-wei Hsu Chieh-yu | 6 | 4 | [6] |
| | Chan Chin-wei Hsu Chieh-yu | 6 | 6 | | | | | Mona Barthel Mandy Minella | 3 | 3 |
| | Alexandra Panova Heather Watson | 2 | 2 | | | | | Lara Arruabarrena Irina-Camelia Begu | 6 | 6 |
| | Lara Arruabarrena Irina-Camelia Begu | 6 | 6 | Lara Arruabarrena Irina-Camelia Begu | 7 | 0 | |
| | Han Xinyun Christina McHale | 4 | 3 | Maria Kirilenko Yanina Wickmayer | 5 | 0 | r |
| | Maria Kirilenko Yanina Wickmayer | 6 | 6 | | | | |

## Enllaços externs

* Quadre individual femení PDF
* Quadre dobles femenins PDF
Seül :
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Club Atlético Central Córdoba (Santiago del Estero)

* No s'ha de confondre amb Central Córdoba.
El Club Atlético Central Córdoba és un club de futbol argentí de la ciutat de Santiago del Estero.
El club va ser fundat el 3 de juny de 1919. Jugà a la primera divisió argentina els anys 1967 i 1971.

## Referències

* ↑ Perfil a BDFA
* ↑ Perfil Arxivat 2015-09-23 a Wayback Machine. a copaargentina.org

## Enllaços externs

* Web oficial (castellà)
* El Ferroviario (castellà)
* Ferro de mi Vida (castellà)
# Bay City (Wisconsin)

Bay City és una població dels Estats Units a l'estat de Wisconsin. Segons el cens del 2000 tenia 465 habitants.

## Demografia

Segons el cens del 2000, Bay City tenia 465 habitants, 187 habitatges, i 120 famílies. La densitat de població era de 352 habitants per km².
Dels 187 habitatges en un 29,9% hi vivien nens de menys de 18 anys, en un 50,3% hi vivien parelles casades, en un 7% dones solteres, i en un 35,8% no eren unitats familiars. En el 25,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,4% tenia menys de 18 anys, un 7,5% entre 18 i 24, un 28% entre 25 i 44, un 28,2% de 45 a 60 i un 12,9% 65 anys o més.
L'edat mediana era de 40 anys. Per cada 100 dones de 18 o més anys hi havia 114,5 homes.
La renda mediana per habitatge era de 47.679 $ i la renda mediana per família de 50.962 $. Els homes tenien una renda mediana de 34.844 $ mentre que les dones 25.500 $. La renda per capita de la població era de 19.598 $. Aproximadament el 2,3% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay City» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Bay City». American Fact Finder. Oficina del Cens dels Estats Units, 12-01-2010.
# Rhynchospiza

Rhynchospiza és un dels gèneres d'ocells, de la família dels passerèl·lids (Passerellidae). Antigament s'incloïa a Aimophila, però estudis moleculars recents mostren que aquestes espècies mereixen el seu propi gènere. Totes les espècies es distribueixen a Amèrica del Sud.
Segons la classificació del Congrés Ornitològic Internacional (versió 14.1, 2023), aquest gènere conté 3 espècies:
* Rhynchospiza stolzmanni - sit de Tumbes.
* Rhynchospiza strigiceps - sit de coroneta castanya.
* Rhynchospiza dabbenei - sit dels iungues.

## Referències

* ↑ DaCosta, Jeffrey M.; Spellman, Garth M.; Escalante, Patricia; Klicka, John «A molecular systematic revision of two historically problematic songbird clades: Aimophila and Pipilo» (en anglès). Journal of Avian Biology, 40, 2, 01-03-2009, pàg. 206–216. DOI: 10.1111/j.1600-048X.2009.04514.x. ISSN: 0908-8857.
* ↑ Remsen, J. V. «Proposal to South American Classification Committee: "Resurrect Rhynchospiza for South American "Aimophila"» (en anglès). South American Classification Committee., 2010. [Consulta: 20 maig 2024].
* ↑ «Species Updates – IOC World Bird List». [Consulta: 20 maig 2024].
* ↑ Gill, Frank; Donsker, David. «New World sparrows, bush tanagers» (en anglès). IOC World Bird List v14.1, 23-12-2023. [Consulta: 20 maig 2024].
# Isaac Montero

Fernando-Isaac Hernández Montero, conegut com a Isaac Montero (Madrid, 1936- 10 de setembre de 2008) va ser un escriptor i guionista espanyol, Premi de la Crítica de 1998 per la seva obra Ladrón de lunas.

## Biografia

Narrador de la segona generació de postguerra, va guanyar dos cops el Premi Sésamo en la categoria de Poemes (1957) i en la de novel·la curta l'any 1964 amb la seva novel·la Una cuestión privada; la seva primera novel·la, Alrededor de un día de abril, va estar 15 anys segrestada pel Tribunal d'Ordre Públic i no es va publicar fins a l'any 1981.
El seu treball s'emmarca dins de l'anomenada corrent del realisme social o la novel·la social.
L'any 1994 va dimitir com a president de l'Associació Col·legial d'Escriptors d'Espanya, (ACE), al no ser recolzada la seva proposta de donar suport a la carta que el director de la Reial Acadèmia Espanyola (Fernando Lázaro Carreter) va enviar al president del Govern espanyol per tal d'intervenir en defensa del castellà a Catalunya. L'any 2008 va morir a causa d'un infart.

## Obra

Les seves novel·les s'enmarquen dins el gènere del realisme social, temàtica que va compartir amb altres autors com Caballero Bonald, Antonio Ferres, Jesús López Pacheco o Daniel Sueiro.

### Novel·la

* Alrededor de un día de abril (1965)
* Al final de la primavera (1965)
* Los días de amor, guerra y omnipotencia de David el Callado (1972)
* Arte Real (1979)
* Pájaro en una tormenta (1985)
* Juegos de luz (1988)
* Primera comunión de Aurorarroja (1991)
* El sueño de Móstoles (1993)
* Estados de ánimo (1994)
* Ladrón de lunas (1998). Premi de la crítica de narrativa en castellà
* La fuga del mar (2000)
* El lobo cansado (2007)

### Guions

* Cervantes (1981) (Sèrie de televisió)
* Juanita la Larga (1982) (Telefilm)
* Vísperas (TV Mini-Series) (1987) (Mini-sèrie - 3 episodis)
* Pájaro en una tormenta (1990) (Sèrie de Televisió - Episodi I)
* La sal de la vida I (1996)
* Tatiana, la muñeca rusa. (1999)

## Enllaços externs

* Notícia de la mort d'Isaac Montero al diari El Mundo

## Referències

* ↑ «Isaac Montero». Internet Movie Database. [Consulta: 12 gener 2016].
* ↑ Beaumont, José F. «Sésamo, un cuarto de siglo de tertulia literaria». El País. [Consulta: 12 gener 2016].
* 1 2 «Fallece a los 71 años el escritor, periodista y guionista Isaac Montero». El Cultural (El Mundo). Arxivat de l'original el 18 d’agost 2016. [Consulta: 12 gener 2016].
* ↑ Ayala-Dip, J. Ernesto. «Isaac Montero, el escritor del sarcasmo y la desilusión». El País. [Consulta: 12 gener 2016].